钦定古今图书集成/明伦汇编/闺媛典/第318卷 > 皇清五十一 > 朱芾煌侧室白氏
## 钦定古今图书集成/明伦汇编/闺媛典/第318卷 > 皇清五十一 > 朱芾煌侧室白氏

按《无为州志》：“白氏兵部武选司朱芾煌侧室。事煌宦京邸以迄归林下，敬戒无违，顺巽有则。煌膺疾，白侍奉汤药，衣不解带，目不交睫。八年煌没，白年二十四，遗孤世维方七龄，隐忍教子，不减陶孟。每岁歉，不惜捐米，脱簪珥以济贫困，施药施轊，拯人急难，不可殚述。世维以乙卯、丙辰联捷武闱，授云南提标守备，诰” 封“恭人” 旌表，年六十终。